和微之藥名勸酒
作者：王安石
朝代：宋

paragraphs: 赤車使者錦帳郎，從客珂馬留閑坊。
紫芝眉宇傾一坐，笑語但聞雞舌香。
藥名勸酒詩實好，陟釐爲我書數行。
真珠的皪鳴槽床，金罌琥珀正可嘗。
史君子細看流光，莫惜覓醉衣淋浪。
獨醒至死誠可傷，歡華易盡悲酸早，人間沒藥能醫老。
寄言歌管衆少年，趁取烏頭未白前。